Ligjvënësi republikan largohet nga partia, në Kongres si i pavarur
Ligjvënësi Justin Amash tha se sistemi politik dy partiak në Shtetet e Bashkuara ka rënë për shkak se demokratët e republikanët kanë ngecur brenda asaj që e ai e quan “spirale konfliktuale vdekjeprurëse”
Justin Amash, ligjvënësi i vetëm republikan i cili kërkoi nisjen e procedurës për shkarkimin e Presidentit Donald Trump, u largua nga partia ditën e enjte, pikërisht në ditën e pavarësisë së vendit. 39 vjeçari me një mandat pesë vjeçar si ligjvënës i shtetit të Miçiganit, tha për të përditshmen “Washington Post” se sistemi politik dy partiak është thyer, për shkak të “”. Ligjvënësi Amash, shkaktoi zemërimin e Presidentit Trump dhe kolegëve të tij republikanë në Kongres kur së fundmi bëri thirrje për nisjen e procedures për shkarkimin e zotit Trump, bazuar në dyshimet se ai pengoi drejtësinë në një përpjekje për të penguar hetimin e Prokurorit të Posaçëm Robert Mueller mbi ndërhyrjen ruse në zgjedhjet presidenciale të vitit 2016. Largimi e bën atë ligjvënësin e vetëm të pavarur në Dhomën e Përfaqësuesve. Në një postim në tweter Presidenti Trump komentoi largimin e ligjvënësit Amash nga Partia Republikane. “”, ka shkruar presidenti Trump në llogarinë e tij në Twitter. “”, përfundon postimin e tij zoti Trump. Në artikullin e gazetës, ligjvënësi Amash shkruan rreth asaj qe e quan "”. Ai përfundon duke thënë se shumica e amerikanëve nuk janë të pozicionuar fort në llogoret partiake dhe se nuk ndihen të përfaqësuar nga asnjëra prej partive të mëdha. “”, shkruante zoti Amash. Të paktën 80 nga 235 demokratë në Dhomën e Përfaqësuesve kanë bërë thirrje për nisjen e procedurës për shkarkimin e presidentit Trump. Por kryetarja e Dhomës së Përfaqësuesve Nancy Pelosi nuk i ka mbështetur këto thirrje. Në raportin e zotit Mueller thuhej se presidenti Trump nuk komplotoi me Rusinë për të fituar zgjedhjet, por Prokurori i Posaçëm nuk doli në një përfundim nëse si president, zoti Trump pengoi ose jo drejtësinë. Më 17 korrik Robert Mueller pritet të dëshmojë rreth hetimit të tij 22 mujor përpara dy komisioneve të Dhomës së Përfaqësuesve.